b'\n_START_ARTICLE_\nBoris Akunjin\n_START_PARAGRAPH_\nBoris Akunjin (ruski: \xd0\x91\xd0\xbe\xd1\x80\xd0\xb8\xd1\x81 \xd0\x90\xd0\xba\xd1\x83\xd0\xbd\xd0\xb8\xd0\xbd) je pseudonim Grigorija \xc4\x8charti\xc5\xa1vilja (ruski: \xd0\x93\xd1\x80\xd0\xb8\xd0\xb3\xd0\xbe\xd1\x80\xd0\xb8\xd0\xb9 \xd0\xa8\xd0\xb0\xd0\xbb\xd0\xb2\xd0\xbe\xd0\xb2\xd0\xb8\xd1\x87 \xd0\xa7\xd1\x85\xd0\xb0\xd1\x80\xd1\x82\xd0\xb8\xd1\x88\xd0\xb2\xd0\xb8\xd0\xbb\xd0\xb8) (Tbilisi, 20. svibnja 1956.), gruzijski esejist i knji\xc5\xbeevnik._NEWLINE_Od 1956. \xc5\xbeivi u Moskvi. Radio je kao japanolog sve do 1998. godine kada objavljuje roman Azazel, nakon kojeg se potpuno posve\xc4\x87uje pisanju. Pod pseudonimom Boris Akunin je napisao nekoliko romana i kratkih pri\xc4\x8da, me\xc4\x91u ostalima i serijal Avanture Erasta Fandorina. Azazel je prvi roman u nizu koji prati zgode mladog detektiva Erasta Fandorina. Radnja romana je smje\xc5\xa1tena u carsku Rusiju. U maniri Sherlocka Holmesa, ali ovog puta onog s istoka, mladi Fandorin razrje\xc5\xa1ava slu\xc4\x8dajeve ubojstava. Prema svojoj izjavi, pisanjem serije o Fandorinu ima namjeru svakim romanom obraditi kriminalisti\xc4\x8dki roman jednim zasebnim pristupom._NEWLINE_Nakon izlaska desetak naslova iz serije o Fandorinu, Akunin po\xc4\x8dinje raditi na seriji o sestri Pelagiji, redovnici u samostanu fiktivnog grada u ruskoj provinciji koja ima detektivske sklonosti. U toj seriji iza\xc5\xa1lo je do sada tri knjige na ruskom i sve tri su prevedene na engleski._NEWLINE_Poznati je kriti\xc4\x8dar ruskog vladaju\xc4\x87eg re\xc5\xbeima Vladimira Putina.'